doi moi
Store norske leksikon,Historie,Verdens historie og samtidshistorie,Asia,Vietnams historie
Doi moi er navn på den økonomiske reformpolitikken som det kommunistiske regimet innførte i Vietnam i 1986 for å motvirke de dype økonomiske krisene i slutten av 1970-årene og begynnelsen av 1980-årene, etter Vietnamkrigen. Reformen innebar at landet innførte markedsøkonomi med sosialistisk styring.
Som en følge av doi moi-politikken stod private bedrifter for mer enn 60 prosent av BNP i 2004. Forsøkene på å gjøre statsforetak om til aksjeselskaper har imidlertid gått tregt. Utenlandsk kapital lokkes til Vietnam ved hjelp av liberale investeringsregler, med utstrakt rett til å fastsette lønninger og ta hjem profitt. Vietnam har oppnådd en betraktelig fattigdomsreduksjon, og ansees for et av de mest suksessrike landene i så måte.Selv om doi moi er et innarbeidet begrep, snakker lederne helst om «sosialistisk markedsøkonomi». Les mer i Store norske leksikon Vietnam Vietnams historie Vietnams politiske system økonomi og næringsliv i Vietnam